

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**21/06/2022 και 25/06/2022**

**ΠΡΟΓΡΑΜΜΑ  ΤΡΙΤΗΣ  21/06/2022**

…..

|  |  |
| --- | --- |
| ΕΝΗΜΕΡΩΣΗ / Ειδήσεις  | **WEBTV** **ERTflix**  |

**15:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΝΤΟΚΙΜΑΝΤΕΡ / Τρόπος ζωής  | **WEBTV** **ERTflix**  |

**16:00**  |  **ΚΛΕΙΝΟΝ ΑΣΤΥ - ΙΣΤΟΡΙΕΣ ΤΗΣ ΠΟΛΗΣ  (E)**   **(Τροποποίηση προγράμματος)**

Γ' ΚΥΚΛΟΣ

**Έτος παραγωγής:** 2022

Το «ΚΛΕΙΝΟΝ ΑΣΤΥ – Ιστορίες της πόλης» συνεχίζει και στον 3ο κύκλο του το μαγικό ταξίδι του στον αθηναϊκό χώρο και χρόνο, μέσα από την ΕΡΤ2, κρατώντας ουσιαστική ψυχαγωγική συντροφιά στους τηλεοπτικούς φίλους και τις φίλες του.

Στα δέκα ολόφρεσκα επεισόδια που ξεκινούν την προβολή τους από τα τέλη Μαρτίου 2022, το κοινό θα έχει την ευκαιρία να γνωρίσει τη σκοτεινή Μεσαιωνική Αθήνα (πόλη των Σαρακηνών πειρατών, των Ενετών και των Φράγκων), να θυμηθεί τη γέννηση της εμπορικής Αθήνας μέσα από τη διαφήμιση σε μια ιστορική διαδρομή γεμάτη μνήμες, να συνειδητοποιήσει τη βαθιά και ιδιαίτερη σχέση της πρωτεύουσας με το κρασί και τον αττικό αμπελώνα από την εποχή των κρασοπουλειών της ως τα wine bars του σήμερα, να μάθει για την υδάτινη πλευρά της πόλης, για τα νερά και τα ποτάμια της, να βιώσει το κλεινόν μας άστυ μέσα από τους αγώνες και τις εμπειρίες των γυναικών, να περιπλανηθεί σε αθηναϊκούς δρόμους και δρομάκια ανακαλύπτοντας πού οφείλουν το όνομά τους, να βολτάρει με τα ιππήλατα τραμ της δεκαετίας του 1890, αλλά και τα σύγχρονα υπόγεια βαγόνια του μετρό, να δει την Αθήνα με τα μάτια του τουρίστα και να ξεφαντώσει μέσα στις μαγικές της νύχτες.

Κατά τον τρόπο που ήδη ξέρουν και αγαπούν οι φίλοι και φίλες της σειράς, ιστορικοί, κριτικοί, κοινωνιολόγοι, καλλιτέχνες, αρχιτέκτονες, δημοσιογράφοι, αναλυτές σχολιάζουν, ερμηνεύουν ή προσεγγίζουν υπό το πρίσμα των ειδικών τους γνώσεων τα θέματα που αναδεικνύει ο 3ος κύκλος, συμβάλλοντας με τον τρόπο τους στην κατανόηση, τη διατήρηση της μνήμης και το στοχασμό πάνω στο πολυδιάστατο φαινόμενο που λέγεται «Αθήνα».

**«Υδάτινη Αθήνα»**
**Eπεισόδιο**: 5

Έζησε θρυλικούς καιρούς αυτή η πόλη, κατά τους οποίους όλο το υγρό στοιχείο της είχε μια ανυπέρβλητη ιερότητα.

Καιρούς που ο θεός των θαλασσών μονομαχούσε για το όνομά της, που οι ποταμοί της συνδέονταν με τα μεγάλα της γυμνάσια και οι μύστες της κατέφθαναν στον Ιλισσό να καθαρθούν πριν ξεκινήσουν την ελευσίνια πομπή τους.

Έζησε και «πιο πραγματικούς» καιρούς, όμως.

Δύσκολα χρόνια, που η ανάγκη για νερό ήταν αδυσώπητη και η πάλη με την αγριότητα των χωμάτων σκληρή.

Το κρίσιμο ζήτημα της μεταφοράς ικανοποιητικού όγκου υδάτων στην κατοικημένη περιοχή γέννησε βέβαια αξιοθαύμαστα έργα, όπως τα περίφημα αρχαία υδραγωγεία της, το Πεισιστράτειο και το Αδριάνειο, τμήματα και ίχνη των οποίων μπορεί να διακρίνει κανείς μέχρι τις μέρες μας στο κέντρο και τις συνοικίες της Αθήνας.

Και με εκείνους και με τους άλλους καιρούς ασχολείται το επεισόδιο «Υδάτινη Αθήνα» του Κλεινόν Άστυ – Ιστορίες της πόλης.

Ένα επεισόδιο αφιερωμένο στα ποτάμια, τους χειμάρρους και τα ρέματα της Αθήνας, που κάποτε διέσχιζαν κελαρυστά περιοχές τις οποίες σήμερα ξέρουμε για τους πολύβουους, κεντρικούς τους δρόμους, όπως η Μιχαλακοπούλου και η Καλλιρρόης.

Μαζί με τις ιστορίες του Ιλισσού, του Κηφισού, του Ηριδανού, του Ποδονίφτη ζωντανεύουν εικόνες μιας Αθήνας με περίλαμπρες μαρμάρινες κρήνες, μαγική παραποτάμια φύση και πανέμορφα γεφύρια, που ωστόσο δεν έχουν μόνο την ειδυλλιακή τους πλευρά.

Τι απίστευτος μόχθος ήταν αλήθεια κάποτε να έρθει το νερό στο σπίτι με τις στάμνες και τα νεροβάρελα, πόσες γυναικείες πλάτες δεν τσακίστηκαν ανά τους αιώνες για να γίνει το κουβάλημα αυτό… Ακριβοθώρητο «ύδωρ», επικίνδυνα μολυσμένο κάποιες φορές, που σκόρπισε τουλάχιστον 7-8 επιδημίες κατά το 19ο αιώνα.

Ακολουθώντας τη ροή των ποταμών και των χρόνων, το επεισόδιο μάς ταξιδεύει ακόμη στις μέρες των νεροκρατών με τα τεράστια κλειδιά που ανοιγόκλειναν τις βρύσες προσφέροντας νερό μόνο στους φίλους της δημοτικής αρχής, στους νερουλάδες, που με τα κάρα τους κουβαλούσαν και διένειμαν νερό σε κεντρικά σημεία της πόλης, αλλά και στην πραγματική κοσμογονία που επέφερε η είσοδος της ΟΥΛΕΝ στην αθηναϊκή πραγματικότητα.

Από το μεταξικό «Θάπτομεν τον Ιλισσό», που συμβολίζει το οριστικό τέλος μιας εποχής για το αστικό τοπίο, έχουν περάσει περισσότερα από 80 χρόνια.

Σε εντελώς αντίθετη κατεύθυνση από την τότε επιλογή της υπογειοποίησης των νερών, η σύγχρονη προσέγγιση επιτάσσει την αποκάλυψή τους. Περιβαλλοντικοί και όχι μόνο λόγοι, αλλά και η διεθνής εμπειρία, συνηγορούν υπέρ της ανάδειξης και αποκατάστασης των ποταμών -ή τουλάχιστον σεβαστών τμημάτων τους.

Για όλα αυτά και για πολλά ακόμη μιλούν στην κάμερα του Κλεινόν άστυ – Ιστορίες της πόλης οι:

Γιαννοπούλου Δήμητρα (Δρ. Κλασικής Αρχαιολογίας), Γκαίτλιχ Μαρτίνος (Περιβαλλοντολόγος), Δευτεραίος Παναγιώτης (Πολιτικός Μηχανικός – Σπηλαιολόγος), Ευφραιμίδης Ιωσήφ (Αρχιτέκτων – Πολεοδόμος), Ζουμπουλάκης Σταύρος (Συγγραφέας),

Θεοδοσόπουλος Δημήτρης (Αγρονόμος - Τοπογράφος - Μηχανικός Ε.Μ.Π. - Ομάδα Γεωμυθική), Κορρές Μανόλης (Ακαδημαϊκός), Νεστορίδη Ευτυχία – Μύρτα (Γεν. Δ/ντρια Ψηφιακής Διακυβέρνησης ΕΥΔΑΠ), Σαχίνης Γιώργος (Διευθυντής Στρατηγικής & Καινοτομίας ΕΥΔΑΠ), Σκιαδάς Ελευθέριος (Δημοσιογράφος)

Ο Δημήτρης Καταλειφός διαβάζει αποσπάσματα από τον «Φαίδρο» του Πλάτωνα και το ποίημα του Γιώργου Σεφέρη «Ο τόπος μας είναι κλειστός» από την ποιητική συλλογή Μυθιστόρημα Ι'.

Σενάριο – Σκηνοθεσία: Κυριάκος Αγγελάκος
Διεύθυνση φωτογραφίας: Δημήτρης Κασιμάτης – GSC
Β’ Κάμερα: Θάνος Τσάντας
Μοντάζ: Γιώργος Αλεφάντης
Ηχοληψία: Λευτέρης Καμπαλώνης
Μίξη Ήχου: Δημήτρης Μυγιάκης
Διεύθυνση Παραγωγής: Τάσος Κορωνάκης
Δημοσιογραφική Έρευνα: Χριστίνα Τσαμουρά
Σύνταξη - Έρευνα Αρχειακού Υλικού: Μαρία Κοντοπίδη - Νίνα Ευσταθιάδου
Οργάνωση Παραγωγής: Νάσα Χατζή - Στέφανος Ελπιζιώτης
Μουσική Τίτλων: Φοίβος Δεληβοριάς
Τίτλοι αρχής και γραφικά: Αφροδίτη Μπιτζούνη
Εκτέλεση Παραγωγής: Μαρίνα Ευαγγέλου Δανέζη για τη Laika Productions
Μια παραγωγή της ΕΡΤ ΑΕ - 2022

|  |  |
| --- | --- |
| ΑΘΛΗΤΙΚΑ / Μπάσκετ  | **WEBTV**  |

**17:00**  |  **BASKET LEAGUE PLAY OFF : ΛΑΡΙΣΑ - ΠΡΟΜΗΘΕΑΣ ΠΑΤΡΑΣ | 4ος ΜΙΚΡΟΣ ΤΕΛΙΚΟΣ  (Z) (Τροποποίηση προγράμματος)**

**Έτος παραγωγής:** 2022

Η σειρά των αγώνων για τον μικρό τελικό των Play Off της stoiximan Basket League σε απευθείας μετάδοση αποκλειστικά από την ΕΡΤ3 και την ERTWorld.

Μη χάσετε τις σημαντικότερες και πιο συναρπαστικές αναμετρήσεις που οδηγούν μια από τις ομάδες έκπληξη του πρωταθλήματος στην 3η θέση της βαθμολογίας.

(Η εκπομπή STUDIO4 και το Δελτίο ώρα 18:00 δεν θα μεταδοθούν)

|  |  |
| --- | --- |
| ΝΤΟΚΙΜΑΝΤΕΡ / Φύση  | **WEBTV** **ERTflix**  |

**19:00**  |  **ΑΓΡΙΑ ΕΛΛΑΔΑ (ΝΕΟ ΕΠΕΙΣΟΔΙΟ)**  

Γ' ΚΥΚΛΟΣ

**«Ηράκλειο»**
**Eπεισόδιο**: 8

…..

**ΠΡΟΓΡΑΜΜΑ  ΣΑΒΒΑΤΟΥ  25/06/2022**

…..

|  |  |
| --- | --- |
| ΨΥΧΑΓΩΓΙΑ / Εκπομπή  | **WEBTV** **ERTflix**  |

**17:00**  |  **Η ΖΩΗ ΑΛΛΙΩΣ (ΝΕΟ ΕΠΕΙΣΟΔΙΟ)**  
Προσωποκεντρικό, ταξιδιωτικό ντοκιμαντέρ με την Ίνα Ταράντου.

**«Χίος…το ευλογημένο νησί»**

|  |  |
| --- | --- |
| ΨΥΧΑΓΩΓΙΑ / Εκπομπή  | **WEBTV** **ERTflix**  |

**18:00**  |  **VAN LIFE - Η ΖΩΗ ΕΞΩ  (E)**   **(Τροποποίηση προγράμματος)**

**Έτος παραγωγής:** 2021

Το VAN LIFE είναι μια πρωτότυπη σειρά 8 επεισοδίων που καταγράφει τις περιπέτειες μιας ομάδας νέων ανθρώπων, οι οποίοι αποφασίζουν να γυρίσουν την Ελλάδα με ένα βαν και να κάνουν τα αγαπημένα τους αθλήματα στη φύση.

Συναρπαστικοί προορισμοί, δράση, ανατροπές και σχέσεις που δοκιμάζονται σε φιλίες που δυναμώνουν, όλα καταγράφονται με χιουμοριστική διάθεση δημιουργώντας μια σειρά εκπομπών, νεανική, ανάλαφρη και κωμική, με φόντο το active lifestyle των vanlifers.

Σε κάθε επεισόδιο του VAN LIFE, ο πρωταθλητής στην ποδηλασία βουνού Γιάννης Κορφιάτης, μαζί με την παρέα του, το κινηματογραφικό συνεργείο δηλαδή, καλεί διαφορετικούς χαρακτήρες, λάτρεις ενός extreme sport, να ταξιδέψουν μαζί τους με ένα διαμορφωμένο σαν μικρό σπίτι όχημα.

Όλοι μαζί, δοκιμάζουν κάθε φορά ένα νέο άθλημα, ανακαλύπτουν τις τοπικές κοινότητες και τους ανθρώπους τους, εξερευνούν το φυσικό περιβάλλον που θα παρκάρουν το «σπίτι» τους και απολαμβάνουν την περιπέτεια αλλά και τη χαλάρωση σε μία από τις ομορφότερες χώρες του κόσμου, αυτή που τώρα θα γίνει η αυλή του «σπιτιού» τους, την Ελλάδα.

**«Καλαμπάκα»**
**Eπεισόδιο**: 16

Η ομάδα του Vanlife ξεκινά για μία εμπειρία γευσιγνωσίας, όταν στο δρόμο βρίσκουν τον Γιώργο Λέντζα, τον Δάνη Καραμιχαηλίδη και τον Αλέξανδρο Παπαγεωργίου να κάνουν οτοστόπ.

Τα σχέδια ξαφνικά αλλάζουν και όλοι μαζί παρέα κατευθύνονται στην ευρύτερη περιοχή της Καλαμπάκας για ένα διήμερο γεμάτο ποδηλατική δράση.

Όπως κάθε διαδρομή vanlife, τα ευτράπελα και οι εκπλήξεις πολλές.

Τα παιδιά θα εξερευνήσουν την περιοχή για να βρουν το σημείο όπου θα κατασκηνώσουν, συναντούν φίλους από τον χώρο του ποδηλάτου και παρακολουθούν το ποδοσφαιρικό ντέρμπι των ομάδων της Κρύας Βρύσης με την ομάδα Λυγαριά.

Αφού κατασκηνώσουν στο σημείο που υποδεικνύει ο Μάνος, θα έρθουν πιο κοντά παίζοντας μουσική, μαγειρεύουν ριζότο με λαχανικά, συνταγή του Δάνη και όλοι μαζί παρακολουθούν vanlife επεισόδια.

Η επόμενη μέρα ξεκινά με πολύ κέφι, τα παιδιά επιβιβάζονται στο βαν, συναντούν τον φίλο τους Βασίλη Τσιαντίκο, οδηγό ποδηλατικών διαδρομών και άλλους ποδηλατικούς φίλους και ξεκινούν την εξερεύνηση ποδηλατικών μονοπατιών στην ευρύτερη περιοχή.

Μαζί τους κάνουν ποδήλατο αθλητές από το εξωτερικό.

Το επεισόδιο κλείνει με φαγητό στο βαν και συζήτηση για όλες τις όμορφες στιγμές του διημέρου.

Ιδέα – Σενάριο - Σκηνοθεσία: Δήμητρα Μπαμπαδήμα
Παρουσίαση: Γιάννης Κορφιάτης
Αρχισυνταξία: Ελένη Λαζαρίδη
Διεύθυνση Φωτογραφίας: Θέμης Λαμπρίδης & Μάνος Αρμουτάκης
Ηχοληψία: Χρήστος Σακελλαρίου
Μοντάζ: Δημήτρης Λίτσας
Διεύθυνση Παραγωγής: Κώστας Ντεκουμές
Εκτέλεση & Οργάνωση Παραγωγής: Φωτεινή Οικονομοπούλου
Εκτέλεση Παραγωγής: OHMYDOG PRODUCTIONS

|  |  |
| --- | --- |
| ΑΘΛΗΤΙΚΑ / Κλασικός αθλητισμός  | **WEBTV**  |

**18:30**  |  **ΠΑΝΕΛΛΗΝΙΟ ΠΡΩΤΑΘΛΗΜΑ ΣΤΙΒΟΥ - ΘΕΣΣΑΛΟΝΙΚΗ 2022  (Z) (Αλλαγή ώρας)**

**Έτος παραγωγής:** 2022

Το Πανελλήνιο Πρωτάθλημα Ανδρών/Γυναικών και Ανδρών/Γυναικών Κ23 διεξάγεται εφέτος στις 25 και 26 Ιουνίου και φιλοξενείται στο Καυτανζόγλειο Στάδιο της Θεσσαλονίκης.

**«1η Ημέρα»**

(Η εκπομπή ΤΑ ΧΡΟΝΙΑ ΤΗΣ ΑΘΩΟΤΗΤΑΣ δεν θα μεταδοθεί)

|  |  |
| --- | --- |
| ΕΝΗΜΕΡΩΣΗ / Βιογραφία  | **WEBTV** **ERTflix**  |

**20:30**  |  **ΜΟΝΟΓΡΑΜΜΑ  (E)**   **(Τροποποίηση προγράμματος)**

Το «Μονόγραμμα» έχει καταγράψει με μοναδικό τρόπο τα πρόσωπα που σηματοδότησαν με την παρουσία και το έργο τους την πνευματική, πολιτιστική και καλλιτεχνική πορεία του τόπου μας. «Εθνικό αρχείο» έχει χαρακτηριστεί από το σύνολο του Τύπου και για πρώτη φορά το 2012 η Ακαδημία Αθηνών αναγνώρισε και βράβευσε οπτικοακουστικό έργο, απονέμοντας στους δημιουργούς παραγωγούς και σκηνοθέτες Γιώργο και Ηρώ Σγουράκη το Βραβείο της Ακαδημίας Αθηνών για το σύνολο του έργου τους και ιδίως για το «Μονόγραμμα» με το σκεπτικό ότι: «…οι βιογραφικές τους εκπομπές αποτελούν πολύτιμη προσωπογραφία Ελλήνων που έδρασαν στο παρελθόν αλλά και στην εποχή μας και δημιούργησαν, όπως χαρακτηρίστηκε, έργο “για τις επόμενες γενεές”».

Η ιδέα της δημιουργίας ήταν του παραγωγού-σκηνοθέτη Γιώργου Σγουράκη, προκειμένου να παρουσιαστεί με αυτοβιογραφική μορφή η ζωή, το έργο και η στάση ζωής των προσώπων που δρουν στην πνευματική, πολιτιστική, καλλιτεχνική, κοινωνική και γενικότερα στη δημόσια ζωή, ώστε να μην υπάρχει κανενός είδους παρέμβαση και να διατηρηθεί ατόφιο το κινηματογραφικό ντοκουμέντο.

Η μορφή της κάθε εκπομπής έχει σκοπό την αυτοβιογραφική παρουσίαση (καταγραφή σε εικόνα και ήχο) ενός ατόμου που δρα στην πνευματική, καλλιτεχνική, πολιτιστική, πολιτική, κοινωνική και γενικά στη δημόσια ζωή, κατά τρόπο που κινεί το ενδιαφέρον των συγχρόνων του.

**«Μαρίζα Κωχ (ερμηνεύτρια-συνθέτης)»**

Ιδιαίτερα σημαντική παρουσία στα μουσικά δρώμενα της χώρας μας έχει η Μαρίζα Κωχ, καταξιωμένη τραγουδίστρια, συνθέτης και στιχουργός. Υπηρετεί με συνέπεια και συνείδηση ευθύνης την ελληνική παραδοσιακή μουσική κι όχι μόνο, με καθοριστικό και πολυσήμαντο έργο.

Γεννήθηκε στην Αθήνα, αλλά έζησε τα παιδικά και εφηβικά χρόνια της στη Σαντορίνη, όπου είχε τα πρώτα μουσικά ακούσματα και έμαθε να ψέλνει. Οι μνήμες από τη Σαντορίνη -όπως λέει η ίδια- την καθόρισαν και είναι αυτές που την οδηγούν σε όλη της τη ζωή.

Στην αυτοβιογραφική της ταινία η Μαρίζα Κωχ αναφέρει το γάμο της, το πως ξαναγύρισε στην Αθήνα 16 χρονών, το σπίτι στα Αναφιώτικα, τις δυσκολίες τότε της ζωής, τις σπουδές στο Ελληνικό Ωδείο, την εργασία της σε βιβλιοδετείο.

Μιλά για την καλλιτεχνική της πορεία, την πρώτη της παρουσία στο πάλκο σε μπουάτ, για τη βραδιά της δικτατορίας, τις πρώτες συναυλίες διαμαρτυρίας στο εξωτερικό και τις μετέπειτα συνεργασίες της με τον Νίκο Χουλιάρα, τον Μάνο Λοΐζο και φυσικά με τον Διονύση Σαββόπουλο στο «Ροντέο», αργότερα με τον Νίκο Ξυλούρη και ύστερα με τον Γιάννη Γλέζο.

Πρώτος δίσκος με τεράστια απήχηση ο «Αραμπάς», που έγινε ο πρώτος χρυσός δίσκος που δόθηκε στην Ελλάδα.

Ο Μάνος Χατζιδάκις τής πρότεινε να συμμετάσχει στο Φεστιβάλ της Eurovision το 1976, με ένα δικό της τραγούδι διαμαρτυρίας για την Κύπρο και ήταν το «Παναγιά μου - Παναγιά μου». Το 1980 είναι η πρώτη τραγουδίστρια της Δύσης που εμφανίζεται στην Κίνα με τεράστια αποδοχή. Έχει βραβευτεί από Πανεπιστημιακά Ιδρύματα του εξωτερικού και δεκάδες φορείς.

Οι μελωδίες της είναι συνυφασμένες με τους ποιητές, τον Βάρναλη, τον Καββαδία, τον Γιώργο Σαραντάρη, την Σαπφώ κ.ά.

Έχει τραγουδήσει η Μαρίζα Κωχ σε συναυλίες σε ολόκληρο τον κόσμο, λέει πως έχει κάνει τρεις φορές το γύρο του κόσμου και η συνθετική - στιχουργική της δημιουργία με το σπάνιο προσωπικό της ηχόχρωμα, έχει αποτυπωθεί σε πάνω από 23 προσωπικούς μεγάλους δίσκους, σε συμμετοχή σε δίσκους άλλων, σε παιδικές μουσικοθεατρικές παραστάσεις και σε βιβλία με συνημμένους δίσκους ακτίνας, όπως το «Με τη Μαρίζα τραγουδώ, Ελληνικά μαθαίνω» και «Το πάπλωμα με τα χρυσά κουδούνια».

Το έργο της και την προσφορά της στη νέα γενιά συνεχίζει και τώρα με το «Εργαστήρι Βιωματικής Μουσικής, Κίνησης και Λόγου της Μαρίζας Κωχ», για παιδιά προσχολικής και σχολικής ηλικίας, με κύριο χαρακτηριστικό στοιχείο την παραδοσιακή μουσική έκφραση.

Προλογίζει ο παραγωγός Γιώργος Σγουράκης.

|  |  |
| --- | --- |
| ΕΝΗΜΕΡΩΣΗ / Ειδήσεις  | **WEBTV** **ERTflix**  |

**21:00**  |  **ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ - ΑΘΛΗΤΙΚΑ - ΚΑΙΡΟΣ**

Παρουσίαση: Ηλίας Σιακαντάρης

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**